Ons is geroep om lief te hê soos Jesus liefhet. "Werklike liefde is dit: nie die liefde wat ons vir God het nie, maar die liefde wat Hy aan ons bewys het deur sy Seun te stuur as versoening vir ons sondes" (1 Joh 4:10). Daarom kyk ons heel eerste op na God, wat ons eerste liefgehad het.
Die Heilige Gees gee ons krag om dissipels te wees in Jerusalem sowel as in die hele Judea en in Samaria en tot in die uithoeke van die wêreld (Hand 1:8). Ons is geroep om elkeeen ’n dissipel van Jesus te wees daar waar ons ons bevind. Daar is egter ook plekke waar minder gelowiges is en waar ons as dissipels nie noodwendig in die normale gang van ons lewe kom nie. Ons wil ook gehoorsaam wees deur daar getuies en verteenwoordigers van God te wees.
Dat die gemeente / kerk die enigste instansie is wat bestaan ter wille van hulle wat nie lede is nie.
Diensgroep vir Diensverhoudinge is verantwoordelik vir die voorsiening en die versorging van die personeel, sodat elkeen haar/sy taak onder die bes moontlike omstandighede kan uitvoer.
Diensgroep vir Kommunikasie sien toe dat elke diensgroep en aksie op die bes moontlike manier met die gemeentelede kommunikeer.